7. ΒΑΣΙΛΙΚΟΝ ΔΙΑΤΑΓΜΑ της 25 Οκτ./5 Νοεμ.1958 Περί εφαρμογής διατάξεων άρθρ. 10 και 12 Νόμ. 3213/55 και παρά του Οργανισμού Ακινήτου Περιουσίας του Δημοσίου εν Δωδεκανήσω. Έχοντες υπ’ όψιν τας διατάξεις του άρθρ. 4 του Νόμ. 2100/1952 «περί συστάσεως Οργανισμού Ακινήτου Περιουσίας του Δημοσίου εν Δωδεκανήσω και ρυθμίσεως κτηματικών τινών υποθέσεων της  αυτής περιφερείας και την εν τω υπ’ αριθ. 508/1958 πρακτικώ συνεδριάσεως του Α΄ Τμήματος του Συμβουλίου Επικρατείας διατυπουμένην γνώμην αυτού, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Επεκτείνεται η εφαρμογή των διατάξεων του άρθρ. 10 παρ. 1 και του άρθρ. 12 του Νόμ. 3213/1955 «περί τροποποιήσεως και συμπληρώσεως των διατάξεων περί μέτρων προστασίας της επαρχιακής βιομηχανίας» και επί των εις τον Οργανισμόν ακινήτου περιουσίας του Δημοσίου εν Δωδεκανήσω περιελθόντων κτημάτων. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 